Մեթ Գրեյնինգ

**Մեթյու Աբրամ Գրեյնինգ** (, ծնվել է 1954 թվականի փետրվարի 15–ին, Պորտլենդ, Օրեգոն), ավելի հայտնի է ինչպես **Մեթ Գրեյնինգ** (*Matt Groening*), ամերիկացի մուլտիպլիկատոր, «Սիմփսոնները» և «Ֆուտուրամա» մուլտսերիալների պրոդյուսեր։

Իր ազգանվան արտասանության համար բազմիցս վիճել են ԱՄՆ–ում, ինչպես նաև ուրիշ երկրներում։ Ռուսաստանում տարածված է արտասանել «Գրոունինգ», բայց մուլտիպլիկատորը պնդում է, որ նրա ազգանունը հանգավորվում է «complaining» բառի հետ, ինչի մասին նա նշել է իր կոմիքսներից մեկում և «Rolling Stone» հարցազրույցում։ *Սիմփսոնների*  սերիաներում, որտեղ որ հայտնվել է նրա ազգանունը, արտասանվում է «Գրեյնինգ»։

Նա նաև ստեղծել է «Հիասթափություն» անիմացիոն Հիասթափություն .

## Կենսագրություն
Մեթյու Աբրամ Գրեյնինգը ծնվել է 1954 թվականի փետրվարի 15–ին, մուլտիպլիկատոր, ռեժիսոր, սցենարիստ Հոմեր Գրեյնինգի և նախկին ուսուցչուհի Մարգարետ Գրեյնինգի հինգ երեխաներից երրորդը։

### Երիտասարդություն
Գրեյնինգը սովորել է Մշտականաչ նահանգի քոլեջում, Օլիմպիա քաղաքում (նահանգ Վաշինգտոն), նրա սեփական խոսքերով այդտեղ շատ ազատ բարքեր են եղել։ Նա «The Cooper Point Journal» համալսարանական թերթի գլխավոր խմբագիրն էր։ Իր շաբաթական թողարկումներով նա ցույց տվեց լրագրողական տաղանդը, իսկ ավելի ուշ սկսեց տեղադրել մինի–կոմիքսներ։ Այդտեղ նա ընկերացավ Լինդա Բարիի հետ նկարչի հետ, երբ իմացավ, որ նա ուղարկել է հաղորդագրություն Ջոզեֆ Հելերին՝ Գրեյնինգի սիրելի հեղինակներից մեկին, և պատասխան է ստացել։

### Կարիերայի սկիզբ
Ստանալով քոլեջի դիպլոմ, 1977  թվականին 23 տարեկանում տեղափոխվեց Լոս Անջելես, որպեսզի զբաղվի գրական աշխատանքով։ Մինչև 1980 թվականի տարբեր ժամանակներում աշխատել է ռեժիսորի վարորդ,  ձայնապնակների վաճառող, թղթատար, լրագրող և ազատ ժամանակ նկարել է կոմիքսներ։ Կոմիքսներում նա նկարագրել է իր կյանքը ընկերների հետ Լոս Անջելեսում, անվանելով դրանք «Կյանքը դժոխքում»։ Այս անունը նա վերցրել է գերմանացի փիլիսոփա Վալտեր Կաուֆմանայի «Կրոնի և փիլիսոփայության քննադատությունը» գրքի  «Ինչպես հայտնվել դժոխքում» գլխից։ Կոմիքսի դերերից էին ճագարներ Բինկին և Շեբան և տարօրինակ նման մարդուկներ Աքբարը և Ջեֆը։ Գրեյնինգը սկսեց պատրաստել կոմիքսների կրկնօրինակները և տարածել դրանք ձայնապնակների  խանութներում, որտեղ նա այդ ժամանակ աշխատում էր։ 1978 թվականին նրա մինի–կոմիքսներիս մեկը տպագրվեց «Wet magazine» ժուռնալում։ 1980 թվականին կոմիքսը տպագրեց  «Los Angeles Reader» թերթը։ 1982 թվականին Մեթին վստահեցին վարել ռոքնռոլի մասին սյունակ, բայց ավելի հաճախ նա այդ թերթում գրում էր իր մանկության մասին, կյանքի, նրա մասին, ինչը որ ատում է, և նույնիսկ նրա մասին, ինչը տեսել է փողոցում։ Բայց վերջում նա հեռացվեց «երաժշտական» սյունակից։

«Los Angeles Reader»–ում աշխատելիս նա ծանոթացավ իր ապագա կնոջ՝ Դեբորա Կապլանի հետ (բաժանվել են 1999 թվականին)։ Ավելի ուշ, 1984 թվականին, կինը օգնեց տպել կոմիքսների գիրք «Սերը՝ դա դրախտ է», որը ունեցավ մեծ հաջողություն։ Դրանից հետո Մեթը և Դեբորան հեռացան թերթից և հիմնադրեցին «Life in Hell Co.» կազմակերպությունը, որը տարածում էր Գրեյնինգի գործերը։

1980-թվականի վերջին Գրեյնինգը նկարեց գովազդային պաստառներ և նկարազարդ գովազդային բրոշյուրներ Apple կորպորացիայի համար «Կյանքը դժոխքում»–ի դերերով։

«Կյանքը դժոխքում» շարունակվում է տպագրվել մի քանի թերթերում, բացի այդ, լույս է տեսել «Դպրոցը՝ դա դժոխք է», «Աշխատանքը՝ դա դժոխք է», «Մանկությունը՝ դա դժոխք է», «Դժոխքի մեծ գիրքը», «Դժոխքի հսկայական գիրք» և այլն։

### «Սիմփսոններ»

1985 թվականին Գրեյնինգը հետաքրքրեց պրոդյուսեր Ջեյմս Բրուկսին և առաջարկեց նրան զբաղվել անիմացիայով։ Դրանք պետք է լինեին ոչ մեծ անիմացիոն նկարներ զվարճալի ծրագիր «Թրեյսի Ուլման շոու»։ Ենթադրվում էր, որ սրա համար կօգտագործվեն «Կյանքը դժոխքում» կատակերգության հերոսները, բայց, վախենալով հեղինակային իրավունքների կորստից, նա որոշեց ստեղծել նոր բան՝ Սիմփսոնների ընտանիքը։

Սիմփսոնների ընտանիքը ապրում է 742 *Evergreen Terrace հասցեում* (հայերեն թարգմանությամբ՝ Մշտականաչ ծառուղի)։ Փողոցում հենց այս անունով մանուկ հասակում ապրել է Մեթը։ Հրոսներ Հոմեր Սիմպսոնին և Մարջ Սիմփսոնին անվանել են իրենց ծնողների պատվին։ Պապիկ Սիմփսոնին Մեթը հրաժարվեց անուն տալ, թողնելով սցենարիստներին, բայց պատահանության սկզբունով նա ստացավ Էյբ անունը, ինչպես Մեթի պապիկը։ Բացի դրանից, Մեթի տղաների անունները Էյբ և Հոմեր է։ Գրեյնինգը իր քույրերի անունները նույնպես օգտագործել է՝ Լիզա, Մեգգի և Պետտի։

1987 թվականի ապրիլի 19–ին «Սիմփսոնները» առաջին անգամ հայտնվեցին էկրաններին և վաստակեցին անհավատալի համբավ, ինչը բերեց մեկ ժամանոց սերիաների ստեղծմանը։ Իսկ 2007 թվականի ամռանը էկրաններին դուրս եկավ լիամետրաժ մուլտֆիլմ Սիմփսոնների արիկածները։

2012 թվականի փետրվարի 19–ին Fox ալիքով ցույց տվեցին «Սիմփսոնների» 500–րդ սերիան։

Գրեյնինգը, որպես անիմացիոն հերոս, հայտնվեց Սիմփսոնների սերիաներում, իսկ «My Big Fat Geek Wedding» սերիայում ստացավ դեր խոսքերով։

### «Ֆուտուրամա»

Սերիալը ստեղծվել է Դեյվիդ Կոենի հետ միասին։ Սերիալը պատմում է Planet Express թիմի արկածների մասին, որոնց գործողությունները կատարվում են 3000 թվականին։ 2003 թվականին սերիալը փակվեց, բայց 2007—2009 թվականներին Fox թիմը ստեղծեց 4 նոր լիամետրաժ ֆիլմ, որոնք հետո բաժանվել են 16 դրվագների։  Ավելի ուշ, սկսած  թվականի հունիսի 24–ից, Comedy Central ալիքում սկսեցին 26 նոր դրվագների շարք։

Comedy Central ալիքի ղեկավարությունը որոշեց չշարունակել պայմանագիրը «Ֆուտուրամա»–յի ստեղծողի հետ, հրաժարվելով ութերորդ եթերաշրջանից, որը նախատեսվում էր ստեղծվել 2014 թվականին։

## Ծանոթագրություններ

## Արտաքին հղումներ
* The Futurama is now: «Comedy Central» работает над новыми эпизодами комедии Мэтта Грейнинга — TV.com
* Переводы комикса «Жизнь в аду»

Կատեգորիա:21-րդ դարի ամերիկացի տղամարդ գրողներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի մուլտիպլիկատորներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի երգիծաբաններ
Կատեգորիա:Ամերիկացի արվեստագետներ
Կատեգորիա:Ամերիկացի ծաղրանկարիչներ
Կատեգորիա:Ամերիկացի տղամարդ հնչյունավորողներ
Կատեգորիա:Հոլիվուդյան փառքի ծառուղի
Կատեգորիա:Ամերիկացի պատկերազարդողներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կինոռեժիսորներ
Կատեգորիա:Կոմիքս գրողներ